ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1360/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-5071 (Προγράμματα αποκατάστασης στα κράτη της Νοτίου Αφρικής), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-1360/96 και E-1361/96 (21 Ioynνoy 1996)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-1036/96 υποβολή: Glyn Ford (PSE) προς την Επιτροπή (3 Μαΐου 1996)

Θέμα: Αυτόματη αποζημίωση για θύματα ατυχημάτων

Έχει εξετάσει η Επιτροπή τις διάφορες θέσεις των κρατών μελών όσον αφορά το θέμα της αποζημίωσης θυμάτων;

Επειδή η σημερινή κατάσταση στο Ηνωμένο Βασίλειο αφήνει το βάρος της ευθύνης στο θύμα για να διεκδικήσει οποιαδήποτε αποζημίωση από τους ασφαλιστές πράγμα που πάντοτε οδηγεί σε μακροχρόνιες νομικές διαδικασίες, προτίθεται η Επιτροπή να αντιμετωπίσει αυτό το πρόβλημα προκειμένου να βελτιωθούν τα δικαιώματα των μεμονωμένων πολιτών;

Απάντηση του κ. Monti εξ ονόματος της Επιτροπής (17 Ιουνίου 1996)

Η Επιτροπή γνωρίζει ότι οι ρυθμίσεις όσον αφορά την αποζημίωση των θυμάτων ατυχημάτων διαφέρουν από το ένα κράτος μέλος στο άλλο.

Ο κίνδυνος πρόκλησης σωματικής βλάβης από τροχαίο δυστύχημα καλύπτεται σε όλα τα κράτη μέλη από την υποχρεωτική ασφάλιση αστικής ευθύνης. Στο πλαίσιο αυτό, ο ασφαλιστής καταβάλλει την αποζημίωση μόνον αν ο κάτοχος του ασφαλιστηρίου συμβολαίου φέρει την ευθύνη του ατυχήματος. Στα περισσότερα κράτη μέλη η ευθύνη εξαρτάται κατά κάποιο τρόπο από το «λάθος» του οδηγού. Η εξακρίβωση του κατά πόσο έσφαλε ο οδηγός μπορεί να οδηγήσει σε μακρόχρονες νομικές διαδικασίες. Το ίδιο ισχύει και για τον καθορισμό του ποσού της αποζημίωσης που θα πρέπει να καταβληθεί.

Στα προβλήματα αυτά μπορούν να επιλυθούν μόνο με την εισαγωγή ενός συστήματος στο πλαίσιο του οποίου δεν θα εξετάζεται ποιός έσφαλε σε περίπτωση ατυχήματος και το οποίο θα μπορεί να οδηγήσει στην προσέγγιση ή ακόμη και την εναρμόνιση της νομοθεσίας περί ευθύνης στα κράτη μέλη. Όπως έχει ήδη αναφερθεί στην απάντηση που δόθηκε στη γραπτή ερώτηση αριθ. 1334/87 του κ. Hδnsch ((ΕΕ C 57, της 6.3.1989. )), η Επιτροπή δεν προτίθεται, τόσο για λόγους αρμοδιότητας όσο και διότι κάτι τέτοιο θα ήταν ανέφικτο, να αναλάβει δράση στον τομέα αυτόν.
ΓΡΑΠΤΗ ΕΡΩΤΗΣΗ E-1435/96 υποβολή: Johanna Maij-Weggen (PPE) προς την Επιτροπή (12 Iουνίου 1996)

Θέμα: Πολιτικοί κρατούμενοι στην Myanmar (Βιρμανία)

1. Είναι η Επιτροπή ενήμερη για το γεγονός ότι (σύμφωνα με ανταπόκριση του Rauter στις 4 Απριλίου 1996) οι αρχές στην Myanmar έχουν παρατείνει τις ποινές φυλάκισης από 5 μέχρι 7 χρόνια για 21 πολιτικούς κρατούμενους, επειδή έδωσαν στα Ηνωμένα Έθνη πληροφορίες σχετικά με τη φυλάκισή τους;

2. Ποιά μέτρα παίρνει η Επιτροπή προς το παρόν, στη βάση και των προηγούμενων ψηφισμάτων του Ευρωπαϊκού Κοινοβουλίου, ενάντια στο στρατιωτικό καθεστώς αυτής της χώρας; Είναι διατεθειμένη η Επιτροπή να λάβει σκληρότερα μέτρα λόγω των αναφορών που προαναφέρθηκαν;

Απάντηση του κ. Marin εξ ονόματος της Επιτροπής (27 Ιουνίου 1996)

Η Επιτροπή συμμερίζεται το ενδιαφέρον που εξέφρασε το Αξιότιμο Μέλος του Κοινοβουλίου. Πράγματι, φαίνεται ότι σε μεγάλο αριθμό πολιτικών κρατουμένων που κρατούνται ήδη στη φυλακή Insein στο Ρανγκούν, έχει επιβληθεί ποινή επιπλέον ετών φυλάκησης με τον ισχυρισμό ότι έδωσαν πληροφορίες στα Ηνωμένα Έθνη σχετικά με τις συνθήκες στις φυλακές της Βιρμανίας.

Η Επιτροπή υποστηρίζει πάντα τα ψηφίσματα του Κοινοβουλίου και συμμετέχει πλήρως στις δηλώσεις και στα διαβήματα που γίνονται εξ ονόματος της Ευρωπαϊκής Ένωσης. Η Επιτροπή θα συνεχίσει να παρακολουθεί από κοντά την κατάσταση στη Βιρμανία και είναι πρόθυμη να ανταποκριθεί σε οποιαδήποτε έκκληση βάσει του εθνικού νόμου και του συμβουλίου αποκατάστασης της τάξης για τον σεβασμό των θεμελιωδών δικαιωμάτων του ανθρώπου και να αρχίσει διάλογο με τις δημοκρατικές και εθνικές δυνάμεις που έχουν στόχο την πραγματική εθνική συμφιλίωση και την προώθηση της δημοκρατίας στη Βιρμανία.
ΓΡΑΠΤΗ ΕΡΩΤΗΣΗ E-1151/96 υποβολή: Hugh McMahon (PSE) προς την Επιτροπή (15 Μαΐου 1996)

Θέμα: Ευρωπαϊκό Κοινωνικό Ταμείο - Ηνωμένο Βασίλειο

Μετά την απάντηση που έλαβα στην προφορική ερώτηση Η-0231/96 ((Συζητήσεις του Ευρωπαϊκού Κοινοβουλίου (Απρίλιος 1996) )), προτίθεται παρακαλώ η Επιτροπή να απαντήσει στην αρχική μου ερώτηση; Δηλαδή, ποιά μέτρα προτίθεται να λάβει η Επιτροπή για τη βελτίωση του χρονοδιαγράμματος των πληρωμών του Ευρωπαϊκού Κοινωνικού Ταμείου προς το Ηνωμένο Βασίλειο και ποιά δράση προτίθεται να αναλάβει η Επιτροπή, ως θεματοφύλακας των Συνθηκών, για να διασφαλισθεί ότι οι πόροι της Ευρωπαϊκής Ένωσης θα διατίθενται έγκαιρα σε οργανώσεις επαγγελματικής κατάρτισης και δεν θα συντελούν στη συσσώρευση τόκων στους εθνικούς λογαριασμούς του Υπουργείου Οικονομικών;

Απάντηση του κ. Flynn εξ ονόματος της Επιτροπής (26 Ιουνίου 1996)

Η απάντηση στην προφορική ερώτηση Η-231/96 του κ. βουλευτή περιέγραψε το σύστημα πληρωμών για την αποδέσμευση των χρημάτων του Ευρωπαϊκού Κοινωνικού Ταμείου (Ε.Κ.Τ.) σε κάθε κράτος μέλος.

Εκτός από την πρώτη δόση που καταβάλλεται με την έγκριση κάθε προγράμματος, η αποδέσμευση περαιτέρω κεφαλαίων του Ε.Κ.Τ. απαιτεί από το κράτος μέλος να υποβάλλει αιτήσεις για καταβολή με βάση ακριβή και διαυγή στοιχεία σε σχέση με τις δαπάνες που έχουν ήδη πραγματοποιήσει οι δικαιούχοι σύμφωνα με τις προτεραιότητες και το χρηματοοικονομικό σχέδιο του προγράμματος. Επομένως, η ταχύτητα με την οποία τα κεφάλαια μπορούν να αποδεσμευθούν εξαρτάται και από την επιτηδειότητα των χορηγών των έργων να χρησιμοποιήσουν τα κεφάλαια που ήδη έχουν λάβει όπως έχει καθοριστεί και να υποβάλλουν γρήγορα τις απαραίτητες αιτήσεις, καθώς και από την ικανότητα του κράτους μέλους να επεξεργαστεί αμέσως τις αιτήσεις για δαπάνες.

Η αρμοδιότητα για τη διαχείριση της διαδικασίας αυτής υπάγεται πρωτίστως στα κράτη μέλη. Εντούτοις, η Επιτροπή ανέλαβε την πρωτοβουλία να οργανώσει σεμινάριο για τις εκτελεστικές αρχές του Ηνωμένου Βασιλείου, συμπεριλαμβανομένων των εκπροσώπων από το Γραφείο της Σκωτίας, για την αποσαφήνιση των χρηματοοικονομικών διαδικασιών του Ε.Κ.Τ.. Κατά συνέπεια, οι αρχές του Ηνωμένου Βασιλείου αναμένεται να είναι σε θέση να υποβάλουν τις απαραίτητες αιτήσεις, οι οποίες θα είναι ορθά τεκμηριωμένες, ώστε να επιτρέψουν στην Επιτροπή να καταβάλει την τελευταία δόση που εκκρεμεί για το 1994 και την πρώτη προκαταβολή για το 1996 μέχρι το τέλος Ιουλίου.

Όπως διευκρινίστηκε παραπάνω, η αρμοδιότητα για την καταβολή των πληρωμών του Ε.Κ.Τ. στους δικαιούχους ανήκει επίσης στις αρχές των κρατών μελών. Σύμφωνα με το άρθρο 21 του κανονισμού συντονισμού (ΕΟΚ) 2082/93 ((ΕΕ L 193, 31.7.1993 )) που διέπει τις πληρωμές των διαρθρωτικών ταμείων, οι αρχές των κρατών μελών απαιτείται να εξασφαλίσουν την καταβολή των οφειλόμενων χρημάτων στους δικαιούχους μέσα σε τρεις μήνες από την ημερομηνία που τα έλαβαν. Οι αρχές του Ηνωμένου Βασιλείου έχουν γενικά σεβαστεί την προθεσμία αυτή. Η Επιτροπή υπενθύμισε πρόσφατα στο Γραφείο της Σκωτίας τις υποχρεώσεις του όσον αφορά το θέμα αυτό.
ΓΡΑΠΤΗ ΕΡΩΤΗΣΗ E-1109/96 υποβολή: Josι Barros Moura (PSE) προς την Επιτροπή (13 Μαΐου 1996)

Θέμα: Eλεύθερη κυκλοφορία εργαζομένων - Γερμανία

Στις 16 Απριλίου 1996 ανεγράφη στα μέσα μαζικής ενημέρωσης ότι οικοδομικές επιχειρήσεις της Γερμανίας διαλύουν συμβάσεις εργασίας που είχαν συνάψει με πορτογάλους εργαζομένους στο πλαίσιο της ελεύθερης κυκλοφορίας εργαζομένων και, στη συνέχεια, καλύπτουν τις ανάγκες τους προσφεύγοντας σε εργατομεσίτες οι οποίοι στρατολογούν εργάτες στην Πορτογαλία με μισθούς και συνθήκες κατώτερες αυτών που ισχύουν στη Γερμανία.

Ποιά μέτρα πρόκειται να λάβει η Επιτροπή για να καταστήσει σεβαστή την ελεύθερη κυκλοφορία εργαζομένων και να θέσε τέρμα σ' αυτή την κατάφωρη απάτη;

Απάντηση του κ. Flynn Εξ ονόματος της Επιτροπής (17 Ιουνίου 1996)

Η ερώτηση του αξιότιμου βουλευτή ενδιαφέρει πρωταρχικά την κατάσταση των πορτογάλων εργαζομένων, οι οποίοι μετακινούνται στη γερμανική επικράτεια για την εκτέλεση σύμβασης εργασίας, η οποία έχει συναφθεί με εργοδότη που εδρεύει σ'αυτήν την επικράτεια.

Αυτοί οι εργαζόμενοι κάνουν χρήση της ελεύθερης κυκλοφορίας με την έννοια του άρθρου 48 της συνθήκης ΕΚ και απολαμβάνουν επομένως τα προβλεπόμενα από την απαγόρευση κάθε διάκρισης που βασίζεται στην εθνικότητα, όσον αφορά τους όρους εργασίας, μισθού, ιδιαίτερα των σχετικών διατάξεων με την απόλυση εργαζομένων, καθώς και την πρόβλεψη του άρθρου 7, πρώτη παράγραφος του κανονισμού (ΕΟΚ) αριθ. 1612/68 ((ΕΕ L 257 της 19.10.1968. )). Σε περίπτωση διακρίσεων μεταξύ πορτογάλου εργαζόμενου και γερμανού εργαζόμενου, ο πρώτος νομιμοποιείται να κάνει χρήση του δικαιώματος περί μη διακρίσεων, στο πλαίσιο του εθνικού δικαίου.

Η περίπτωση όμως είναι διαφορετική όταν οι εργαζόμενοι, εν προκειμένω οι πορτογάλοι εργαζόμενοι, τίθενται στη διάθεση επιχείρησης που ασκεί χρήση της εργασίας τους, η οποία είναι εγκατεστημένη στη Γερμανία, από εργοδότη, ο οποίος έχει έδρα στην Πορτογαλία. Στην περίπτωση όπου η σύμβαση εργασίας μεταξύ των πορτογάλων εργαζομένων και του εργοδότη παραμένει ισχυρή κατά τη διάρκεια της περιόδου που τίθενται σε διάθεση αυτής της επιχείρησης, η κατάσταση των εργαζομένων αυτών προκαλεί θέμα, χαρακτηριστκότερα, ποιος είναι ο νόμος που εφαρμόζεται στην σύμβαση εργασίας τους. Η κατάσταση είναι παρόμοια με την αμφισβήτηση νόμων, δηλαδή μεταξύ του γερμανικού ή του πορτογαλικού νόμου.

Με την ισχύουσα κατάσταση, οι λύσεις αυτού του προβλήματος, σύμφωνα με τη σύμβαση της Ρώμης του 1980, πρέπει να αναζητηθούν στο νόμο που εφαρμόζεται για τις συμβασιακές υποχρεώσεις. Η Επιτροπή υπογραμμίζει, παρόλα αυτά την ύπαρξη πρότασης οδηγίας σχετικά με την απόσπαση εργαζομένων στο πλαίσιο παροχής υπηρεσιών ((Έγγρ. COM(93)225. )) η οποία πρόσφατα αποτέλεσε το αντικείμενο κοινής θέσης του Συμβουλίου.

Σύμφωνα με αυτήν την κοινή θέση, οι επιχειρήσεις οι οποίες αποσπούν εργαζόμενους, στο πλαίσιο παροχής υπηρεσιών στην επικράτεια άλλου κράτους μέλους, πρέπει να σέβονται ορισμένο αριθμό ελάχιστων και υποχρεωτικών κανόνων δικαίου εργασίας που ισχύουν σ'αυτό το κράτος μέλος. Μεταξύ αυτών των κανόνων αναφέρονται, ειδικότερα, αυτοί που είναι σχετικοί με τους όρους περί διάθεσης εργαζομένων και τον κατώτατο μισθό.
ΓΡΑΠΤΗ ΕΡΩΤΗΣΗ E-0725/96 υποβολή: Concepciσ Ferrer (PPE) προς την Επιτροπή (26 Μαρτίου 1996)

Θέμα: Έργα του Ταμείου Συνοχής

Έχοντας υπόψη ότι η Ευρωπαϊκή Επιτροπή ενέκρινε τον Δεκέμβριο του 1995 τη χρηματοδότηση από το Ταμείο Συνοχής 225 έργων για την Ισπανία, την Ελλάδα, την Ιρλανδία και την Πορτογαλία, θα μπορούσε η Επιτροπή να μας αναφέρει ποια έργα εγκρίθηκαν για την Ισπανία, ποιος τα υπέβαλε και ποια είναι τα εγκριθέντα ποσά για το καθένα από τα εν λόγω έργα;

Απάντηση της κας Wulf-Mathies εξ ονόματος της Επιτροπής (21 Μαΐου 1996)

Κατά τη διάρκεια του οικονομικού έτους 1995, η Επιτροπή εξέδωσε για την Ισπανία και στον τομέα των υποδομών στις μεταφορές 14 αποφάσεις ύψους 610 εκατ. ECU, η δημοσιονομική κατανομή των οποίων για το 1995 καθορίζεται ως εξής ανά μέσο μεταφοράς:

>TABLE>

Για την ίδια περίοδο, η Επιτροπή εξέδωσε 47 αποφάσεις στον τομέα του περιβάλλοντος. Η συνδρομή στον τομέα αυτό ανήλθε σε 574 εκατ. ECU και καλύπτει, για το 1995 τους ακόλουθους τομείς παρέμβασης:

>TABLE>

Εκτενέστερα στοιχεία παρέχονται στην ετήσια έκθεση του Ταμείου Συνοχής για το 1995 η οποία θα είναι διαθέσιμη σύντομα.

Σε ότι αφορά τα προτεινόμενα έργα η Επιτροπή συζητάει τα θέματα αυτά μόνο με το ισπανικό κράτος.
ΓΡΑΠΤΗ ΕΡΩΤΗΣΗ E-1354/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-5015 (κοινοτική ενίσχυση στις μη κυβερνητικές οργανώσεις που παρεμβαίνουν στην Καμπότζη) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Απάντηση του κ. Marin εξ ονόματος της Επιτροπής (24 Ιουνίου 1996)

Ο ακόλουθος πίνακας δείχνει τα σχέδια των μη κυβερνητικών οργανισμών (ΜΚΟ) που χρηματοδοτήθηκαν από το κονδύλιο Β7-5015 του προϋπολογισμού κατά το 1995:

>TABLE>
ΓΡΑΠΤΗ ΕΡΩΤΗΣΗ E-1414/96 υποβολή: Νικήτας Κακλαμάνης (UPE) προς την Επιτροπή (6 Iουνίου 1996)

Θέμα: Σύληση τάφων

Σύμφωνα με δημοσίευμα της τουρκικής εφημερίδας «ΓΕΝΙ ΓΙΟΥΖΓΙΛ» άγνωστοι, εδώ και λίγες ημέρες, καταστρέφουν τάφους σε χριστιανικό νεκροταφείο στο νησί της Χάλκης στην Τουρκία. Η καταστροφή δεν περιορίζεται μόνο στη σύλησή τους, αλλά και στην καταστροφή αγαλμάτων και επιτυμβίων πλακών στο χώρο του νεκροταφείου.

Ερωτάται η Επιτροπή πώς προτίθεται να αντιδράσει σε αυτή την κτηνώδη πράξη που προστίθεται σε μία αλυσίδα τουρκικών ενεργειών που αποσκοπούν στο ξερίζωμα του χριστιανικού στοιχείου της Κωνσταντινούπολης;

Απάντηση του κ. Van den Broek εξ ονόματος της Επιτροπής (1 Ιουλίου 1996)

Η Επιτροπή δεν είχε καμμία πληροφορία σχετικά με την υπόθεση που ανέφερε το Αξιότιμο Μέλος του Κοινοβουλίου.

Η Επιτροπή θα ενημερώσει τις τουρκικές αρχές σχετικά με τη ζωηρή ανησυχία που προκάλεσε η υπόθεση στην οποία αναφέρθηκε το Αξιότιμο Μέλος του Κοινουβουλίου.
ΓΡΑΠΤΗ ΕΡΩΤΗΣΗ E-0861/96 υποβολή: Christine Crawley (PSE) προς την Επιτροπή (12 Απριλίου 1996)

Θέμα: Ανατολικό Τιμόρ

Θα μπορούσε η Επιτροπή να αναφερθεί στα αποτελέσματα της ευρωασιατικής διάσκεψης που διαξήχθη στις αρχές του μήνα στην Μπανγκόκ, ιδίως δε στις συζητήσεις που πραγματοποιήθηκαν ενδεχομένως σχετικά με τα ανθρώπινα δικαιώματα στο Ανατολικό Τιμόρ;

Απάντηση του κ. Marin εξ ονόματος της Επιτροπής (10 Μαΐου 1996)

Η Συνάντηση Ασίας-Ευρώπης (ΣΑΕ) σηματοδοτεί μια ουσιωδώς νέα προσέγγιση στις σχέσεις μας με την Ασία, προσέγγιση που βασίζεται στην αμοιβαία εμπιστοσύνη, τον αλληλοσεβασμό και την αλληλοκατανόηση. Η σύνοδος κορυφής της Μπανγκόκ έδωσε νέα ώθηση στις σχέσεις με την Ασία, καταδεικνύοντας ότι πρόκειται για μια εταιρική σχέση μεταξύ ίσων, η οποία συνδέει δύο περιφέρειες εξαιρετικά πλούσιες από πολιτιστική, οικονομική και πολιτική άποψη. Εξάλλου, στην εν λόγω σύνοδο κορυφής επιβεβαιώθηκε η βούληση και των δύο πλευρών να συνεργάζονται μεταξύ τους στη διεθνή σκηνή σε όλα τα επίπεδα, για να εξασφαλισθούν η σταθερότητα, η ασφάλεια και η ευημερία.

Η σύνοδος κορυφής κατέδειξε τη σπουδαιότητα του διαλόγου και της συνεργασίας, καθώς και την ανάγκη συντονισμού των ενεργειών αντί της αντιπαράθεσης 7 ειδικότερα κατέδειξε το συμφέρον των δύο πλευρών να συζητούν μέσα σε ένα εποικοδομητικό κλίμα για τις μεταξύ τους διαφορές απόψεων σε θέματα αξιών, επιδεικνύοντας σεβασμό για τις πολιτιστικές διαφορές που ενδεχομένως υπάρχουν.

Κατά τη σύνοδο κορυφής, η Ένωση πρότεινε τη συνέχιση του πολιτικού διαλόγου σχετικά με ορισμένα ευαίσθητα θέματα, όπως είναι τα δικαιώματα του ανθρώπου, και επεσήμανε την ανάγκη οι σχετικές προσπάθειες να καταβληθούν μέσα σε κλίμα αμοιβαίας εμπιστοσύνης και κατανόησης. Η θέση αυτή διατυπώνεται στην τελική ανακοίνωση της Προεδρίας, η οποία έγινε δεκτή από όλους όσοι μετείχαν στη ΣΑΕ από πλευράς Ασίας και στην οποία υπογραμμίζεται η βούληση των δύο πλευρών να ενισχύσουν τον μεταξύ τους πολιτικό διάλογο, παραπέμποντας στο θέμα της προαγωγής των θεμελιωδών δικαιωμάτων.

Σε ό,τι αφορά, ειδικότερα, το ζήτημα του Ανατολικού Τιμόρ, η σύνοδος κορυφής της Μπανγκόκ έδωσε την ευκαιρία στον Πρόεδρο της Ινδονησίας και στον Πρωθυπουργό της Πορτογαλίας να συνομιλήσουν απευθείας σε διμερές επίπεδο. Ο Πρωθυπουργός της Πορτογαλίας πρότεινε τη σύναψη συμφωνίας η οποία θα προβλέπει την έναρξη λειτουργίας γραφείου διπλωματικών συμφερόντων στην πρωτεύουσα κάθε πλευράς, υπό τον όρο ότι θα απελευθερωθεί ο κ. Xanana Gusmao, ο οποίος είναι ηγετική φυσιογνωμία του Ανατολικού Τιμόρ, και οι συνεργάτες του, και επιπλέον ότι θα παρασχεθούν εγγυήσεις για τον σεβασμό των δικαιωμάτων του ανθρώπου στο Ανατολικό Τιμόρ, υπό τον ουσιαστικό έλεγχο των Ηνωμένων Εθνών.
ΓΡΑΠΤΗ ΕΡΩΤΗΣΗ E-1555/96 υποβολή: Glyn Ford (PSE) προς την Επιτροπή (17 Iουνίου 1996)

Θέμα: Παράλειψη της αγγλικής σημαίας

Θα μπορούσε η Επιτροπή να αναφέρει πόσα διακριτικά σήματα παράγει, με τη σημαία της ΕΕ και τις σημαίες άλλων χωρών ή περιφερειών, εντός και εκτός της Ένωσης;

Θα μπορούσε η Επιτροπή να εξηγήσει γιατί, παρότι ανάμεσα στο πλήθος αυτών των διακριτικών σημάτων περιλαμβάνονται οι σημαίες της Σκωτίας και της Ουαλίας, η σημαία της Αγγλίας απουσιάζει;

Πρόκειται απλώς για παράλειψη, ή για πολιτική της Επιτροπής;

Απάντηση του κ. Oreja εξ ονόματος της Επιτροπής (22 Ιουλίου 1996)

Το 1995, η Επιτροπή παράγγειλε 173 207 διακριτικά σήματα. Τα σήματα αυτά ήταν όλα με την ευρωπαϊκή σημαία, χωρίς εθνικές σημαίες.

Η Επιτροπή δεν παραγγέλλει διακριτικά σήματα με τις σημαίες των επί μέρους κρατών μελών. Τα διακριτικά σήματα στα οποία αναφέρεται το αξιότιμο μέλος του Κοινοβουλίου, συγκεκριμένα με τη σημαία της Σκωτίας και της Ουαλίας, θα πρέπει να έχουν παραχθεί από τον ιδιωτικό τομέα.
ΓΡΑΠΤΗ ΕΡΩΤΗΣΗ E-1128/96 υποβολή: Marco Cellai (NI) προς την Επιτροπή (13 Μαΐου 1996)

Θέμα: Νέα έδρα της Επιτροπής στο Λουξεμβούργο

Απαντώντας στη γραπτή ερώτηση Ε-0417/96 ((ΕΕ C 217 της 26.7.1996, σελ. 37. )) της κ. Muscardini επί του ιδίου θέματος, η Επιτροπή δεν απαντά στην ακόλουθη ερώτηση, την οποία και επαναδιατυπώνω:

Ποια θα ήταν η συνολική δαπάνη, όσον αφορά τη μη εξετασθείσα προσφορά για την αγορά ολόκληρου κτηρίου παρακείμενου στην σημερινή έδρα της Επιτροπής και επί του οποίου η Επιτροπή θα είχε την αποκλειστική χρήση;

Απάντηση του κ. Liikanen εξ ονόματος της Επιτροπής (6 Ιουνίου 1996)

Προς το παρόν η Επιτροπή δεν μπορεί δυστυχώς να δώσει περισσότερες πληροφορίες και να ικανοποιήσει την επιθυμία του Αξιότιμου Μέλους του Κοινοβουλίου.

Η Επιτροπή, μη θέλοντας να μη δώσει ελλιπή απάντηση στην ερώτηση που έθεσε το Αξιότιμο Μέλος του Κοινοβουλίου, θα ήθελε να βεβαιωθεί ότι ο διαγωνιζόμενος είναι πράγματι σε θέση να αγοράσει το οικόπεδο το οποίο αφορά το σχέδιο, επειδή, χωρίς αυτή τη σημαντική πληροφορία, δεν μπορεί να δώσει οποιαδήποτε απάντηση όσον αφορά την εγκυρότητα της προσφοράς.

Συνεπώς η Επιτροπή δεν έχει λάβει μέχρι σήμερα καμμία συγκεκριμένη απάντηση σχετικά με το αίτημά της.
ΓΡΑΠΤΗ ΕΡΩΤΗΣΗ E-0818/96 υποβολή: Pieter Dankert (PSE) και Carlos Pimenta (ELDR) προς την Επιτροπή (3 Απριλίου 1996)

Θέμα: Η επίσκεψη του αρμοδίου για θέματα περιφερειακής πολιτικής Επιτρόπου, στην Πορτογαλία

Ο αρμόδιος για θέματα περιφερειακής πολιτικής Επίτροπος προτίθεται να επισκεφθεί προσεχώς την Πορτογαλία.

Πρόκειται επίσης να επισκεφθεί ο κ. Επίτροπος τη νέα γέφυρα πάνω από τον Τάγη, η οποία συγχρηματοδοτήθηκε από το Ταμείο Συνοχής;

Απάντηση της κας Wulf-Mathies εξ ονόματος της Επιτροπής (30 Μαΐου 1996)

Λαμβανομένου υπόψη του γεγονότος ότι η επίσκεψη της 25ης και 26ης Μαρτίου 1996 στην Πορτογαλία ήταν η πρώτη επίσκεψη μετά την αλλαγή της κυβέρνησης, η Επίτροπος η αρμόδια για την περιφερειακή πολιτική αποφάσισε να πραγματοποιήσει μία πρώτη κατάρχήν συζήτηση με τους ενδιαφερόμενους υπουργούς τόσο για γενικά θέματα όσο και για ορισμένα μεγάλα έργα, κυρίως εκείνο που αφορά την κατασκευή γέφυρας στον ποταμό Τάγο στην περιφέρεια της Λισαβώνας.

Στο πλαίσιο αυτό και λόγω της έλλειψης χρόνου η Επίτροπος δεν πραγματοποίησε επίσκεψη στην περιοχή κατασκευής του εν λόγω έργου.
ΓΡΑΠΤΗ ΕΡΩΤΗΣΗ E-1044/96 υποβολή: Josι Valverde Lσpez (PPE) προς την Επιτροπή (3 Μαΐου 1996)

Θέμα: Μη εφαρμογή, εκ μέρους της ισπανικής κυβέρνησης, της οδηγίας σχετικά με τη βελτίωση της ασφάλειας και της υγείας των εργαζομένων κατά την εργασία

Πώς εκτιμά η Επιτροπή την μη εφαρμογή, εκ μέρους της ισπανικής κυβέρνησης, της οδηγίας 89/391/ΕΟΚ ((ΕΕ L 183, της 29.6.1989, σελ. 1. )), σχετικά με τη βελτίωση της ασφάλειας και της υγείας των εργαζομένων κατά την εργασία, στα πεδία της απασχόλησης, των εργασιακών σχέσεων και των κοινωνικών θεμάτων;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1041/96, E-1042/96, E-1043/96 και E-1044/96 (12 Ιουνίου 1996)

Ο αξιότιμος βουλευτής παραπέμπεται στη 13η ετήσια έκθεση της Επιτροπής προς το Κοινοβούλιο σχετικά με τον έλεγχο της εφαρμογής του κοινοτικού δικαίου -1995 ((COM(96) 600. )) και κυρίως στο παράρτημά της «Κατάστασης εφαρμογής των οδηγιών», η οποία θα διαβιβαστεί προσεχώς στο Κοινοβούλιο.
ΓΡΑΠΤΗ ΕΡΩΤΗΣΗ E-1361/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-5076 (Ενέργειες αποκατάστασης και ανοικοδόμησης υπέρ των αναπτυσσομένων χωρών), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-1360/96 και E-1361/96 (21 Ioynνoy 1996)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0272/96 υποβολή: Αλέξανδρος Αλαβάνος (GUE/NGL) προς την Επιτροπή (15 Φεβρουαρίου 1996)

Θέμα: Διαφήμιση παιδικών παιχνιδιών στη TV

Σύμφωνα με την «Agence Europe» (11.12.1995) μεγάλα διαφημιστικά σωματεία (λόμπυ) πιέζουν τον πρόεδρο της Ευρωπαϊκής Επιτροπής J. Santer και πολλούς επιτρόπους, διαμαρτυρόμενοι για τους νόμους που αφορούν στη διαφήμιση παιδικών παιχνιδιών στην Ευρωπαϊκή Τηλεόραση. Η Παγκόσμια Ομοσπονδία Διαφημιστών ζητάει από την Ευρωπαϊκή Επιτροπή να κινηθεί για να σταματήσει την ισχύουσα απαγόρευση διαφήμισης παιχνιδιών στην Ελλάδα προσφεύγοντας στο Ευρωπαϊκό Δικαστήριο.

Ερωτάται η Επιτροπή με ποιό τρόπο υπερασπίστηκε τις θέσεις της Ελλάδας, δεδομένου ότι είναι σύμφωνες με το γράμμα και το πνεύμα των διατάξεων για την παιδική διαφήμιση που περιλαμβάνεται στην οδηγία για τη διασυνοριακή και καλωδιακή τηλεόραση (89/552/ΕΟΚ), ((ΕΕ L 298 της 17.10.1989, σελ. 23. ))

Απάντηση του κ. Oreja εξ ονόματος της Επιτροπής (3 Ιουνίου 1996)

Ο κύριος στόχος της οδηγίας «τηλεόραση χωρίς σύνορα» είναι η δημιουργία του απαραίτητου νομικού πλαισίου για την ελεύθερη μετάδοση των τηλεοπτικών εκπομπών εντός της Κοινότητας. Προς το σκοπό αυτό η εν λόγω οδηγία συντονίζει τους εθνικούς κανόνες σε ορισμένους τομείς. Μεταξύ αυτών περιλαμβάνεται και το κεφάλαιο IV το οποίο έχει ως στόχο την προστασία των τηλεθεατών, περιλαμβανομένων και των ανηλίκων, από κάθε κατάχρηση όσον αφορά τη διαφήμιση και τη χορηγία. Υπάρχει μάλιστα μία ειδική διάταξη (άρθρο 16) η οποία προβλέπει μία σειρά μέτρων με στόχο την ιδιαίτερη προστασία των παιδιών.

Η Επιτροπή συμφωνεί με το Αξιότιμο Μέλος του Κοινοβουλίου σχετικά με την ανάγκη προστασίας των νέων, σύμφωνα με τη νομολογία του Δικαστηρίου. Παράλληλα η Επιτροπή θα πρέπει να σιγουρευθεί ότι τα μέτρα αυτά δε θα υπερβαίνουν τα όρια των ενεργειών που απαιτούνται προκειμένου να επιτευχθούν αυτοί οι στόχοι, δηλαδή ότι δε θα θίγεται η ελεύθερη παροχή υπηρεσιών. Προς το σκοπό αυτό η Επιτροπή εξετάζει προς το παρόν κατά πόσο συμβιβάζονται τα μέτρα που έλαβε η Ελλάδα με το κοινοτικό δίκαιο.